الدارميات
همي على هم الليل وي هم الاحباب .... جن كمر تالي الليل من تمر عالباب
مو يمي واتعناك وكل لحظه امرلك ..... صح انته عني بعيد بس كلبي يمك
شلون اكدر اني انساك ومايوم اناديك .... نعمه انته وبماعون وشلون ابديك
ما اكدر احجي البيك واوصف صفاتك .... يعجز كلامي عليك يالطيبه ذاتك
مفتح حبيب الروح جن ورده جوري .... خايف اسلم علي ويضربني بوري
شوف الوكت لو دار يصنع بلاوي ..... خله الذيابه تنام وينطرهه واوي
تايه وادور عليك يا ظي العيون ..... وعقلي بغابك ظاع واصبحت مجنون